pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. ย้ำพัฒนาคุณภาพชีวิตคนคนไร้บ้านตามสิทธิ
วันศุกร์ที่ 16 มิถุนายน 2560
พม. ย้ําพัฒนาคุณภาพชีวิตคนคนไร้บ้านตามสิทธิ
พม. ย้ําพัฒนาคุณภาพชีวิตคนคนไร้บ้านตามสิทธิ
นายณรงค์ คงคํา โมษกกระทรวงการพัฒนาสังคมและความมั่นคงของมนุษย์เปิดเผยว่า จากกรณี น.ส.วิมล ถวิลพงษ์ รองประธานชุมชนใต้สะพาน (ชุมชนพูนทรัพย์) เขตสายไหม เครือข่ายสลัม 4 ภาค เรียกร้อง ให้หน่วยงานที่เกี่ยวข้องช่วยเหลือกลุ่มคนไทยที่ไร้บัตรประชาชน หรือทําระบบค้นหาคนกลุ่มนี้ให้ได้รับสิทธิ การรักษาพยาบาลเหมือนคนไทยทั่วไป นั้น กระทรวงการพัฒนาสังคมและความมั่นคงของมนุษย์ (พม.) โดยสถาบันพัฒนาองค์กรชุมชน(องค์การมหาชน) (พอช.) ได้มีการดําเนินงานร่วมกับเครือข่ายสลัม 4 ภาค เพื่อพัฒนาคุณภาพชีวิตคนในชุมชนตลอดมา ในด้านต่างๆ ดังนี้
1. การพัฒนาที่อยู่อาศัย ภายใต้โครงการบ้านมั่นคง (พ.ศ.2548-2560) มีการดําเนินโครงการแล้ว 78 โครงการ รวม กว่า 5,000 ครัวเรือน
2. การแก้ไขปัญหาคนไร้บ้าน ภายใต้โครงการสร้างศูนย์คนไร้บ้าน (พ.ศ.2551-2560) ทั้งหมด 3 แห่ง ประกอบด้วย ศูนย์สุวิทย์ วัดหนู , ศูนย์คนไร้บ้านตลิ่งชัน และศูนย์คนไร้บ้าน จ.เชียงใหม่
3. กรณีชุมชนประสบเหตุไฟไหม้ / โดนไล่รื้อ จะมีการสนับสนุนงบประมาณบรรเทาช่วยเหลือ จํานวน 18,000 บาท/ครัวเรือน
4. การสนับสนุนอื่นๆ เพื่อพัฒนาคุณภาพชีวิต ได้แก่ การทํา "ร้านค้าศูนย์บาท" เพื่อชุมชนใต้สะพาน / "โครงการเย็บผ้าวน" ของเครือข่ายสลัมพระราม 3
นายณรงค์กล่าวเพิ่มเติมว่า สําหรับกรมพัฒนาสังคม​และ​สวัสดิการ (พส.)​ ในฐานะหน่วยงานหลักขับเคลื่อน​ พ.ร.บ.คุ้มครองคนไร้ที่พึ่ง พ.ศ. 2557 ได้มีการดําเนินงานเพื่อพัฒนาคุณภาพชีวิตกลุ่มคนดังกล่าว ดังนี้
1. ด้านที่พักอาศัยชั่วคราว​ "บ้านมิตรไมตรี" ให้บริการปัจจัย​ 4 แก่คนไร้ที่พึ่ง ผู้ประสบปัญหาทางสังคม โดยมิเลือกปฏิบัติว่าเป็นคนไทยหรือไม่
2. ด้านการช่วยเหลือประสานสืบหาข้อมูลทางการทะเบียน ในกรณีคนไร้ที่พึ่งที่มีปัญหาสถานะทางทะเบียน
2.1 หากพบข้อมูลเพียงพอ​ เป็นบุคคลสัญชาติไทย จะช่วยประสานสืบค้นข้อมูลเอกสาร หรือติดตามหาพยานบุคคลรับรอง เพื่อคืนสิทธิความเป็นคนไทย
2.2 หากข้อมูลไม่เพียงพอ จะประสานกรมการปกครอง​ กระทรวงมหาดไทย เพื่อยื่นขอจัดทําประวัติทะเบียน ผู้ไม่มีสถานะทางทะเบียน ซึ่งจะทําให้ ได้รับสิทธิในด้านต่างๆ ตามหลักสิทธิมนุษยชน
"ทั้งนี้ หากพบคนไร้บ้าน คนไร้ที่พึ่ง สามารถแจ้งศูนย์ช่วยเหลือสังคม โทร. 1300 ตลอด 24 ชั่วโมง”นายณรงค์กล่าวในตอนท้าย
รัฐบาลไทย-ข่าวทำเนียบรัฐบาล-กระทรวงเกษตรฯ เปิดตัว Agri-Map on Mobile
วันพุธที่ 24 พฤษภาคม 2560
กระทรวงเกษตรฯ เปิดตัว Agri-Map on Mobile
กระทรวงเกษตรฯ เปิดตัว Agri-Map on Mobile หวังให้บริการข้อมูลเชิงพื้นที่ที่ทันสมัย ถูกต้อง ใช้งานง่าย สะดวก รวดเร็ว ตามนโยบาย THAILAND 4.0
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า ตามที่กระทรวงเกษตรและสหกรณ์ โดยกรมพัฒนาที่ดิน ได้เปิดตัว Agri-Map Online ไปเมื่อวันที่ 22 กุมภาพันธ์ 2560 เพื่อตอบรับนโยบาย THAILAND 4.0 โดยร่วมมือกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ กระทรวงวิทยาศาสตร์และเทคโนโลยี (NECTEC สวทช.) โดยใช้เทคโนโลยี What 2 Grow บูรณาการข้อมูลพื้นฐานเชิงพื้นที่ด้านการเกษตรจากทุกหน่วยงานในกระทรวงเกษตรและสหกรณ์และหน่วยงานอื่น ๆ ที่เกี่ยวข้องนั้น ปัจจุบันได้พัฒนาระบบการจัดทําแผนที่เกษตรเพื่อการบริหารจัดการเชิงรุกออนไลน์ในระบบโมบาย (Agri-Map Mobile) เพื่อสามารถไปใช้อย่างกว้างขวางมากยิ่งขึ้น ตลอดจนเพิ่มความสะดวก และรวดเร็วให้กับผู้ใช้งาน สามารถตอบสนองการใช้งานในพื้นที่ โดยให้บริการผ่านระบบอินเตอร์เน็ต ซึ่งจะสามารถนําไปใช้เป็นเครื่องมือบริหารจัดการสินค้าเกษตรให้สอดคล้องตามสภาพพื้นที่สถานการณ์ปัจจุบัน และช่วยในการวางแผนการผลิตสินค้าเกษตรในอนาคตได้อย่างมีประสิทธิภาพมากยิ่งขึ้น
นายเลิศวิโรจน์ โกวัฒนะ รองปลัดกระทรวงเกษตรและสหกรณ์ กล่าวเพิ่มเติมว่า แผนที่เกษตรเพื่อการบริหารจัดการเชิงรุกระบบโมบายสามารถให้บริการข้อมูลเชิงพื้นที่ (แผนที่) ที่ทันสมัย ถูกต้อง สามารถใช้งานได้สะดวก รวดเร็ว โดยมีคณะกรรมการกํากับดูแลให้เป็นระบบแผนที่เกษตรที่มีคุณภาพ ทันสมัย ถูกต้อง สะดวกรวดเร็ว ถือเป็นอีกก้าวหนึ่งของการพัฒนาไปสู่การเป็น SMAET OFFICER และ SMART FARMER มีจุดมุ่งหมายเพื่อให้เกษตรกร มีความเป็นอยู่ที่ดีขึ้น เกิดความภาคภูมิใจในอาชีพ ส่งผลให้เกษตรกรรมมีความยั่งยืน โดยเครื่องมือดังกล่าว ประกอบด้วย ข้อมูลทรัพยากรพื้นฐานการผลิต (ดิน น้ํา พืช) ข้อมูลด้านการตลาด ข้อมูลเกษตรกร และเศรษฐกิจและสังคม ซึ่งจะมีการปรับปรุงและเปลี่ยนแปลงได้ตามกาลเวลา (Adaptive Data) ซึ่งนักบริหารในพื้นที่สามารถนําไปใช้ประกอบการวางแผนด้านการผลิตสินค้าเกษตรภายในพื้นที่ ทําให้สามารถบริหารจัดการสินค้าเกษตรให้สอดคล้องกับสภาพความเหมาะสมของปัจจัยการผลิตและการตลาดในพื้นที่ได้อย่างดี
ทั้งนี้ การใช้งานในระยะแรกใช้งานได้ในโทรศัพท์เคลื่อนที่ระบบแอนดรอยด์ สามารถดูรายละเอียดพื้นที่ที่ทําการเกษตรของตนเองได้ว่าอยู่ในดินที่มีปัญหาหรือไม่ มีความเหมาะสมสําหรับปลูกพืชเศรษฐกิจชนิดใด มีแหล่งรับซื้อผลิตผลชนิดใดที่อยู่ใกล้พื้นที่ของตนเอง เส้นทางไปยังแหล่งรับซื้อ สามารถนําไปใช้เป็นเครื่องมือในการปรับเปลี่ยนพื้นที่ปลูกพืชเศรษฐกิจให้ตรงตามศักยภาพของพื้นที่ (Zoning) โดยส่งเสริมให้มีการปลูกพืชเศรษฐกิจได้ตามความเหมาะสมทั้งด้านพืช ประมง ปศุสัตว์ และอื่น ๆ จึงเป็นส่วนหนึ่งในการช่วยลดต้นทุนและเพิ่มประสิทธิภาพในการผลิตทางการเกษตร
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-การหักภาษีเงินได้ ณ ที่จ่าย ร้อยละ 0.5 สำหรับการจ่ายเงินได้พึงประเมินค่าซื้อข้าว
วันพฤหัสบดีที่ 1 มิถุนายน 2560
การหักภาษีเงินได้ ณ ที่จ่าย ร้อยละ 0.5 สําหรับการจ่ายเงินได้พึงประเมินค่าซื้อข้าว
ตามที่กรมสรรพากรได้ออกคําสั่งกรมสรรพากรเรื่อง สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากร มีหน้าที่หักภาษีเงินได้ ณ ที่จ่าย ลงวันที่ 17 พ.ค. 2560 กําหนดให้มีการหักภาษีเงินได้ ณ ที่จ่าย ในอัตราร้อยละ 0.5 สําหรับการจ่ายเงินค่าซื้อข้าว
ตามที่กรมสรรพากรได้ออกคําสั่งกรมสรรพากร ที่ ท.ป.280/2560 เรื่อง สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากร มีหน้าที่หักภาษีเงินได้ ณ ที่จ่าย ลงวันที่ 17 พฤษภาคม พ.ศ.2560 กําหนดให้มีการหักภาษีเงินได้ ณ ที่จ่าย ในอัตราร้อยละ 0.5 สําหรับการจ่ายเงินค่าซื้อข้าวตั้งแต่วันที่ 1 มิถุนายน 2560 เป็นต้นไป นั้น
นายสมชาย แสงรัตนมณีเดช รองอธิบดีกรมสรรพากร รักษาการในตําแหน่งที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร ชี้แจงว่า “ตามที่กระทรวงการคลัง ได้ออกกฎกระทรวง ฉบับที่ 328 (พ.ศ. 2560) ออกตามความในประมวลรัษฎากร ว่าด้วยภาษีเงินได้ ลดอัตราภาษีในการหักภาษีเงินได้ ณ ที่จ่าย สําหรับการจ่ายเงินได้พึงประเมินค่าซื้อข้าว จากเดิมให้หักไว้ในอัตราร้อยละ 0.75 ลดเหลืออัตราร้อยละ 0.5 และอธิบดีกรมสรรพากรได้ออกคําสั่งกรมสรรพากร ที่ ท.ป. 280/2560 เรื่อง สั่งให้ผู้จ่ายเงินได้พึงประเมินตามมาตรา 40 แห่งประมวลรัษฎากร มีหน้าที่หักภาษีเงินได้ ณ ที่จ่าย ลงวันที่ 17 พฤษภาคม พ.ศ.2560 กําหนดให้บริษัทหรือห้างหุ้นส่วนนิติบุคคลหรือนิติบุคคลอื่นซึ่งเป็นผู้จ่ายเงินค่าซื้อข้าวและเป็นผู้ส่งออก หักภาษี เงินได้ ณ ที่จ่าย ในอัตราร้อยละ 0.5 ของเงินได้พึงประเมินที่จ่าย สําหรับการจ่ายเงินค่าซื้อข้าวที่ได้จ่ายให้แก่ผู้รับซึ่งเป็นผู้มีหน้าที่เสียภาษีเงินได้บุคคลธรรมดา และบริษัทหรือห้างหุ้นส่วนนิติบุคคล ทั้งนี้ สําหรับการจ่ายเงินค่าซื้อข้าวตั้งแต่วันที่ 1 มิถุนายน 2560 เป็นต้นไป”
โฆษกกรมสรรพากร กล่าวเพิ่มเติมว่า “สําหรับการจ่ายเงินค่าซื้อข้าวก่อนวันที่ 1 มิถุนายน 2560 บริษัทหรือห้างหุ้นส่วนนิติบุคคล หรือนิติบุคคลอื่นผู้จ่ายเงินค่าซื้อข้าวและเป็นผู้ส่งออก ที่ได้จ่ายเงินค่าซื้อข้าวให้แก่ผู้รับซึ่งเป็นบริษัทหรือห้างหุ้นส่วนนิติบุคคล ยังคงมีหน้าที่ต้องหักภาษีเงินได้ ณ ที่จ่าย ในอัตราร้อยละ 0.75 ของเงินได้พึงประเมินที่จ่าย”
หากมีข้อสงสัยสามารถสอบถามรายละเอียดได้ที่สํานักงานสรรพากรทุกแห่งทั่วประเทศหรือ ศูนย์สารนิเทศสรรพากร โทร. 1161
รัฐบาลไทย-ข่าวทำเนียบรัฐบาล-นรม. พร้อมภริยา เข้าเฝ้าฯ ถวายเครื่องสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในวันเข้าพรรษา ประจำปี 2561 ณ วัดราชบพิธสถิตมหาสีมาราม ราชวรวิหาร
วันพุธที่ 1 สิงหาคม 2561
นรม. พร้อมภริยา เข้าเฝ้าฯ ถวายเครื่องสักการะสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก เนื่องในวันเข้าพรรษา ประจําปี 2561 ณ วัดราชบพิธสถิตมหาสีมาราม ราชวรวิหาร
นายกรัฐมนตรีพร้อมภริยา เข้าเฝ้าฯ ถวายเครื่องสักการะสมเด็จพระอริยวงศาคตญาณ สมเด็จพระสังฆราช  สกลมหาสังฆปริณายก เนื่องในวันเข้าพรรษา ประจําปี 2561 ณ วัดราชบพิธสถิตมหาสีมาราม ราชวรวิหาร
วันนี้ (1 สิงหาคม 2561) เวลา 14.30 น. ณ วัดราชบพิธสถิตมหาสีมาราม พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา และพลเอก วิลาศ อรุณศรี เลขาธิการนายกรัฐมนตรีเข้าเฝ้าฯ ถวายเครื่องสักการะแด่สมเด็จพระอริยวงศาตญาณ สมเด็จพระสังฆราช สกลมหาสังฆปริณายก เนื่องในวันเข้าพรรษา ประจําปี 2561
โอกาสนี้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายกกล่าวประทานพรให้กับนายกรัฐมนตรีว่า ขอให้มีแต่ความสุขกายสบายใจ คิดหวังสิ่งใดขอให้ประสบแต่ความสําเร็จ และนําพาประเทศชาติให้เจริญก้าวหน้า โดยนายกรัฐมนตรีได้กราบทูลเกี่ยวกับการเปิดตัวโครงการร้านค้าโทรศัพท์มือถือรับชําระสินค้าจากบัตรสวัสดิการแห่งรัฐ ซึ่งเป็นโครงการใหม่ที่ไม่เคยทํามาก่อน ทําให้ประชาชนยังไม่เข้าใจ แต่รัฐบาลต้องสร้างความเข้มแข็งให้กับประชาชนฐานรากซึ่งน่าจะสําเร็จในระยะยาว ซึ่งจะมีประชาชนมาลงทะเบียนเพิ่มขึ้นกว่า 1 แสนราย ทั้งนี้ การดําเนินโครงการต่าง ๆ ประชาชนมีความพอใจ และส่วนตัวไม่เคยทําอะไรเพื่อตนเอง แต่ทําเพื่อประเทศชาติ พร้อมกับกราบทูลว่า การเข้าวัด นมัสการพระสงฆ์ถือเป็นประเพณีและการปฎิบัติของชาวไทยพุทธ
ต่อจากนั้น เวลา 15.00 น. นายกรัฐมนตรีพร้อมคณะ เดินทางไปยังวัดเทพศิรินทราวาส เพื่อถวายเครื่องสักการะแด่สมเด็จพระธีรญาณมุนี เจ้าอาวาสวัดเทพศิรินทราวาส เนื่องในวันเข้าพรรษา ประจําปี 2561 ต่อไป
-----------------------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการต่างประเทศนิวซีแลนด์ เข้าเยี่ยมคารวะ รองนายกรัฐมนตรี
วันอังคารที่ 2 ตุลาคม 2561
รองนายกรัฐมนตรีและรัฐมนตรีว่าการต่างประเทศนิวซีแลนด์ เข้าเยี่ยมคารวะ รองนายกรัฐมนตรี
รองนายกรัฐมนตรีและรัฐมนตรีว่าการต่างประเทศนิวซีแลนด์ เข้าเยี่ยมคารวะ รองนายกรัฐมนตรี
วันนี้ (2 ตุลาคม 2561) เวลา 16.00 น. นายวินสตัน ปีเตอร์ส (Mr. Winston Peters) รองนายกรัฐมนตรีและรัฐมนตรีว่าการต่างประเทศนิวซีแลนด์ เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
ทั้งสองฝ่ายชื่นชมต่อความสัมพันธ์ที่ใกล้ชิดกันระหว่างไทย - นิวซีแลนด์ รองนายกรัฐมนตรียืนยันความพร้อมที่จะกระชับความร่วมมือกับนิวซีแลนด์ในทุกมิติ ทั้งการค้าการลงทุน เทคโนโลยีและนวัตกรรม และการศึกษา โดยฝ่ายนิวซีแลนด์เน้นย้ําว่า ประเทศไทยเป็นประเทศที่นิวซีแลนด์ให้ความสําคัญและความสนใจเป็นอย่างมาก เนื่องจากเป็นประเทศสําคัญ ที่มีศักยภาพในอาเซียน และอนุภูมิภาคลุ่มแม่น้ําโขง พร้อมกล่าวเชิญชวนให้ไทยเข้าเป็นสมาชิกในความตกลงทางการค้าระหว่างประเทศที่นิวซีแลนด์เป็นสมาชิกอีกด้วย
รองนายกรัฐมนตรีและรัฐมนตรีว่าการต่างประเทศนิวซีแลนด์แสดงความยินดี และเชื่อมั่นต่อการดํารงตําแหน่งประธานอาเซียนของไทย ในปี 2562 พร้อมทั้งสนับสนุนให้ไทยและนิวซีแลนด์ยกระดับความร่วมมือให้แน่นแฟ้นยิ่งขึ้น เพื่อเชื่อมโยงความร่วมมือทั้งในระดับทวิภาคีและพหุภาคีระหว่างกัน ทั้งนี้ รองนายกรัฐมนตรีกล่าวเน้นย้ําว่า รัฐบาลไทยมุ่งมั่นที่จะทํางานร่วมกับรัฐบาลนิวซีแลนด์อย่างใกล้ชิด เพื่อส่งเสริมความสัมพันธ์ และเพิ่มพูนความร่วมมือให้แน่นแฟ้น เพื่อประโยชน์สูงสุดของทั้งสองฝ่ายต่อไป
รัฐบาลไทย-ข่าวทำเนียบรัฐบาล-นายกรัฐมนตรี พอใจการแก้ไขปัญหาหนี้สินเกษตรกรสมาชิกกองทุนฟื้นฟูฯ ชี้บรรลุผลสำเร็จมากที่สุดในรอบ 19 ปี
วันเสาร์ที่ 11 สิงหาคม 2561
นายกรัฐมนตรี พอใจการแก้ไขปัญหาหนี้สินเกษตรกรสมาชิกกองทุนฟื้นฟูฯ ชี้บรรลุผลสําเร็จมากที่สุดในรอบ 19 ปี
นายกรัฐมนตรี พอใจการแก้ไขปัญหาหนี้สินเกษตรกรสมาชิกกองทุนฟื้นฟูฯ ชี้บรรลุผลสําเร็จมากที่สุดในรอบ 19 ปี
วันนี้ (11 สิงหาคม 2561) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี พอใจความคืบหน้าการแก้ไขปัญหาหนี้สินเกษตรกรที่เป็นสมาชิกกองทุนฟื้นฟูและพัฒนาเกษตรกร โดยได้รับรายงานว่า
"คณะอนุกรรมการเจรจาไกล่เกลี่ยหนี้สินสามารถตกลงปรับโครงสร้างหนี้ใหม่และเข้าซื้อหนี้ของเกษตรกรจากสถาบันการเงินเจ้าหนี้ เช่น ธ.ก.ส. สหกรณ์การเกษตร และธนาคารพาณิชย์ทั่วไป รวมประมาณ 36,000 ราย มูลค่าหนี้ราว 6,000 ล้านบาท โดยจะลดยอดหนี้แต่ละรายลงร้อยละ 50 และหยุดดอกเบี้ย ระยะเวลาไม่เกิน 15 ปี ซึ่งถือได้ว่าเป็นผลสําเร็จมากที่สุด ตั้งแต่ตั้งกองทุนมา ในปี 2542"
นายกรัฐมนตรีกล่าวว่า รัฐบาลให้ความสําคัญกับการช่วยเหลือเกษตรกร จึงได้ตั้งคณะกรรมการกองทุนฟื้นฟูและพัฒนาเกษตรกรเฉพาะกิจ เมื่อเดือน พ.ค. 60 เพื่อเร่งแก้ไขปัญหาหนี้สินและพัฒนาอาชีพให้กับเกษตรกร แทนคณะกรรมการบริหารกองทุนฟื้นฟูตาม พ.ร.บ.กองทุนฟื้นฟูและพัฒนาเกษตรกร พ.ศ. 2542 ซึ่งประสบปัญหาไม่สามารถดําเนินการได้อย่างมีประสิทธิภาพ โดยตั้งแต่ปี 2549 - 2557 แก้ไขปัญหาหนี้สินเกษตรกรไปได้เพียง 29,000 รายเท่านั้น จากจํานวนสมาชิกเกษตรกรที่ลงทะเบียนหนี้สินไว้ราว 460,000 ราย
"นายกฯ เน้นย้ําว่า เมื่อเจรจาปรับโครงสร้างหนี้ได้แล้ว จะต้องส่งเสริมให้เกษตรกรลูกหนี้มีรายได้เพิ่มขึ้น เพื่อให้สามารถชําระหนี้ตามสัญญาใหม่ได้ โดยกําชับให้สํานักงานกองทุนฯ ไปหาแนวทางฟื้นฟูอาชีพร่วมกับธ.ก.ส. และกรมส่งเสริมการเกษตรต่อไป"
ทั้งนี้ กองทุนฯ จะร่างระเบียบการขึ้นทะเบียนเกษตรกรสมาชิกกองทุนฟื้นฟูฯ ใหม่ และเปิดรับลงทะเบียน เกษตรกรเข้าสู่กระบวนการแก้ไขปัญหาหนี้สินเป็นระยะเวลา 60 วัน ตั้งแต่วันที่ 15 ส.ค.เป็นต้นไป จากปกติที่เปิดให้ขึ้นทะเบียนทุกปี ตั้งแต่เดือน ม.ค. - มิ.ย. ซึ่งในปีนี้ยังไม่ได้เปิดรับลงทะเบียน
นอกจากนี้ จะยกเลิกเพดานวงเงินช่วยเหลือที่กําหนดไว้รายละไม่เกิน 2.5 ล้านบาท เพราะเกษตรกรบางคนมีหนี้สินมากกว่า ซึ่งจะต้องพิจารณาเป็นราย ๆ ไป โดยหลังจากที่เกษตรกรขึ้นทะเบียนแล้วจะดําเนินการแยกประเภทหนี้ให้มีความชัดเจนโดยเร็ว
-------------------------------------------------
รัฐบาลไทย-ข่าวทำเนียบรัฐบาล-3 วิธีแกะกล่องพัสดุให้ปลอดภัยห่างไกลจากโควิด-19
วันอังคารที่ 28 เมษายน 2563
3 วิธีแกะกล่องพัสดุให้ปลอดภัยห่างไกลจากโควิด-19
แกะกล่องพัสดุให้ปลอดภัยมีวิธีการอย่างไรบ้างนะ
3 วิธีแกะกล่องพัสดุให้ปลอดภัยจากโควิด-19
1.ให้ผู้ส่งของวางพัสดุโดยการแขวนไว้หน้าบ้าน หลีกเลี่ยงการออกไปรับพัสดุโดยตรง
2.เช็ดและทําความสะอาดกล่องพัสดุด้วยแอลกอฮอล์หรือน้ํายาฆ่าเชื้อชนิดอื่นๆ
3.ล้างมือทันทีเมื่อเสร็จกระบวนการแกะกล่องพัสดุ
รัฐบาลไทย-ข่าวทำเนียบรัฐบาล-ก.เกษตรฯ เน้นย้ำเกษตรกรเฝ้าระวังสุขภาพสัตว์ในช่วงสภาพอากาศแปรปรวนเข้าสู่ฤดูร้อน
วันพฤหัสบดีที่ 23 มีนาคม 2560
ก.เกษตรฯ เน้นย้ําเกษตรกรเฝ้าระวังสุขภาพสัตว์ในช่วงสภาพอากาศแปรปรวนเข้าสู่ฤดูร้อน
กระทรวงเกษตรและสหกรณ์ เน้นย้ําเกษตรกรเฝ้าระวังสุขภาพสัตว์ในช่วงสภาพอากาศแปรปรวนเข้าสู่ฤดูร้อน
น.ส.ชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยว่า จากรายงานของกรมอุตุนิยมวิทยาในช่วงระหว่างวันที่ 20 - 25 มีนาคม 2560 พบว่า สภาพภูมิอากาศของประเทศไทยในระยะนี้มีความแปรปรวน พื้นที่ภาคเหนือมีอากาศร้อนถึงร้อนจัด ส่วนภาคตะวันออกเฉียงเหนือตอนล่างภาคตะวันออก และภาคใต้ยังคงมีฝนฟ้าคะนองเกิดขึ้น ซึ่งส่งผลต่อสุขภาพสัตว์โดยตรง ทําให้อ่อนแอ เนื่องจากสัตว์ต้องมีการปรับตัวกับสภาพอากาศ จึงมีความเสี่ยงในการเกิดโรคระบาดได้ กระทรวงเกษตรและสหกรณ์ โดยกรมปศุสัตว์จึงมีความห่วงใยพี่น้องเกษตรกร และขอให้เฝ้าระวังดูแลสุขภาพสัตว์อย่างใกล้ชิด ประกอบกับรายงานขององค์การสุขภาพสัตว์โลก (World Organization for Animal Health หรือ OIE) เมื่อวันที่ 12 มีนาคมที่ผ่านมา พบการระบาดของโรคไข้หวัดนก สายพันธุ์ H5N6 และ H5N1 ที่ประเทศเวียดนาม ซึ่งหน่วยงานทางสัตวแพทย์ของประเทศเวียดนามได้สั่งให้ทําลายสัตว์และซากสัตว์ พร้อมทั้งรณรงค์ทําวัคซีนและพ่นน้ํายาฆ่าเชื้อในพื้นที่ที่พบโรคดังกล่าวแล้ว
ด้าน นายสัตวแพทย์อภัย สุทธิสังข์ อธิบดีกรมปศุสัตว์ กล่าวเพิ่มเติมว่า จากสภาพอากาศที่เปลี่ยนอย่างรวดเร็วเกือบทั่วทุกภาคของประเทศไทย มีอากาศร้อนจัดในตอนกลางวัน มีลมกระโชกแรงและเกิดพายุฤดูร้อนในบางพื้นที่ ส่งผลกระทบให้สัตว์ได้รับความเดือดร้อนทั้งด้านสุขภาพ ที่อยู่อาศัย และด้านอาหาร กรมปศุสัตว์จึงขอให้เกษตรกรผู้เลี้ยงสัตว์ที่ไม่ได้เลี้ยงในฟาร์มที่ถูกสุขลักษณะ ให้ซ่อมแซมคอกและดูแลโรงเรือนให้อยู่ในสภาพดี เพื่อไม่ให้ลมและฝนสาดเข้ามาในโรงเรือนได้ โดยเฉพาะสัตว์ปีกที่ไม่ยอมนอนในโรงเรือน ควรจับมานอนในโรงเรือนให้ได้ พร้อมจัดเตรียมอาหารและน้ําสะอาดให้เพียงพอ ทั้งนี้ เจ้าหน้าที่จะได้เข้าไปดูแลอย่างทั่วถึง ทั้งการฉีดวัคซีนและการดูแลสุขภาพต่าง ๆ ด้วย ในภาพรวมเรียกว่าการปรับระบบการเลี้ยงสัตว์ปีกรายย่อย อย่างไรก็ตาม ปัจจุบันประเทศไทยมีการส่งออกสินค้าโดยเฉพาะสัตว์ปีกค่อนข้างสูง เหตุผลหนึ่งมาจากเป็นโอกาสที่ประเทศอื่น ๆ เกิดปัญหาเรื่องไข้หวัดนก และยังไม่มีทีท่าว่าจะหยุด ประเทศไทยจึงต้องรักษามาตรฐานการเลี้ยงสัตว์ปีกไว้ เพื่อการส่งออกของสินค้าสัตว์ปีกที่มีคุณภาพต่อไป
นอกจากนี้ ยังอยากให้เกษตรกรเฝ้าระวังในส่วนของโค-กระบือ และสุกรด้วย เพราะจะมีในเรื่องโรคปากและเท้าเปื่อย และคอบวมในกระบือ แต่สามารถป้องกันได้ด้วยวัคซีน ซึ่งมีการฉีดวัคซีนพร้อมกันทั่วประเทศ อีกทั้งพี่น้องเกษตรกรมีความเข้าใจที่ดีขึ้น และกําลังจะมีการฉีดวัคซีนพร้อมกันอีกเป็นรอบที่ 2 จึงจะเห็นการฉีดพ่นยาฆ่าเชื่อทั้งในส่วนของโค-กระบือ และสัตว์ปีก โดยจะมีการรณรงค์พ่นยาฆ่าเชื้อปีละ 4 ครั้ง หรือ 3 เดือน/ครั้ง ถือเป็นหลักการที่กรมปศุสัตว์ดําเนินการมาโดยตลอดตั้งแต่ปี 2547 นอกจากนี้ ยังมีการตั้งด่านตรวจ หรือการรณรงค์ตามภาวะการเสี่ยงต่าง ๆ ด้วย
ทั้งนี้ กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช ได้มีการสุ่มเก็บตัวอย่างนกที่อพยพ หรือนกประจําถิ่น เป็นประจําทุกปี ปีละ 3,200 กว่าตัวอย่าง ซึ่งยังไม่ตรวจพบโรคระบาดสําคัญ โดยเฉพาะไข้หวัดนก
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมว.ดิจิทัลฯ แสดงความยินดีผู้ได้รับรางวัล APICTA Awards
วันอังคารที่ 26 ธันวาคม 2560
รมว.ดิจิทัลฯ แสดงความยินดีผู้ได้รับรางวัล APICTA Awards
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานงานแถลงข่าวพร้อมกล่าวแสดงความยินดีกับผู้ได้รับรางวัล “APICTA Awards” หรือ Thailand ICT Awards ซึ่งสมาคมอุตสาหกรรมเทคโนโลยีสารสนเทศไทย (ATCI) จัดขึ้น และมีสํานักงานส่งเสริมเศรษฐกิจดิจิทัล (ดีป้า) หน่วยงานในสังกัดกระทรวงดิจิทัลฯ เป็นผู้สนับสนุนรางวัลดังกล่าว โดยเป็นการประกวดซอฟต์แวร์และไอซีทีที่เกิดขึ้นด้วยความร่วมมือขององค์กรภาครัฐ สมาคมด้านไอซีทีและซอฟต์แวร์จากประเทศในกลุ่มเอเชียแปซิฟิกที่มีวัตถุประสงค์เพื่อส่งเสริมผู้ประกอบการและสร้างมาตรฐานอุตสาหกรรมซอฟต์แวร์และไอซีทีในภูมิภาคเอเชียแปซิฟิก ซึ่งปัจจุบันประกอบด้วยสมาชิก 16 ประเทศ โดยแต่ละประเทศจะหมุนเวียนกันเป็นเจ้าภาพ เมื่อวันที่ 21 ธันวาคม 2560 ณ โรงแรมเซ็นทรา บาย เซ็นทารา ศูนย์ราชการและคอนเวนชันเซ็นเตอร์ ถนนแจ้งวัฒนะ เขตหลักสี่ กรุงเทพฯ
*********************
รัฐบาลไทย-ข่าวทำเนียบรัฐบาล-รมช.วิวัฒน์ ย้ำปลูกผักปลอดสารพิษ และใช้เกษตรอินทรีย์ ช่วยให้ประชาชนสุขภาพดี
วันจันทร์ที่ 8 ตุลาคม 2561
รมช.วิวัฒน์ ย้ําปลูกผักปลอดสารพิษ และใช้เกษตรอินทรีย์ ช่วยให้ประชาชนสุขภาพดี
รมช.วิวัฒน์ ย้ําปลูกผักปลอดสารพิษ และใช้เกษตรอินทรีย์ ช่วยให้ประชาชนสุขภาพดี ลดภาระภาครัฐด้านรักษาโรค สอดคล้องเป็นเจ้าภาพวันดินโลกปีนี้
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังร่วมกิจกรรมรณรงค์การปลูกผักปลอดสารพิษ และใช้เกษตรอินทรีย์ พร้อมทั้งเป็นวิทยากรบรรยายพิเศษ หัวข้อ "ศาสตร์ของพระราชาด้านการเกษตรอินทรีย์" ณ โรงพยาบาลบางน้ําเปรี้ยว อ.บางน้ําเปรี้ยว จ.ฉะเชิงเทรา ว่า กระทรวงเกษตรและสหกรณ์มีนโยบายสนับสนุนการทําเกษตรอินทรีย์ โดยบูรณาการร่วมกับกระทรวงสาธารณสุขในการริเริ่มปลูกผักปลอดสารเพื่อนํามาใช้เป็นอาหารในโรงพยาบาล ซึ่งการจะทําให้อาหารปลอดภัยเริ่มมาจากจุดเล็กๆ คือ ปลูกกินเองในครอบครัว โดยไม่ใช้สารเคมี
ดังตัวอย่างในอําเภอบางน้ําเปรี้ยวที่ประชาชนส่วนใหญ่ประกอบอาชีพเกษตรกรรม ต้องเจอกับสารเคมีทุกวัน สิ่งที่น่าเป็นห่วง คือสุขภาพของเกษตรกรและสมาชิกในครอบครัวทั้งในระยะสั้นและระยะยาว ทั้งนี้ โรงพยาบาลบางน้ําเปรี้ยว และเครือข่ายสุขภาพอําเภอบางน้ําเปรี้ยวได้เล็งเห็นถึงความสําคัญดังกล่าว จึงจัดกิจกรรมรณรงค์เพื่อส่งเสริมการปลูกผักปลอดสารพิษ และใช้เกษตรอินทรีย์ โดยมีวัตถุประสงค์เพื่อสร้างความตระหนักรู้ให้แก่ประชาชนและผู้เข้าร่วมงานได้รู้เท่าทันพิษภัยของสารเคมีที่ส่งผลเสียต่อสุขภาพ
"การจะทําให้อาหารปลอดภัย นอกจากเริ่มจากการปลูกกินเองแล้ว การรวมกลุ่มเครือข่ายในการพัฒนาจะช่วยให้สําเร็จเป็นรูปธรรมเร็วขึ้น ซึ่งผลที่ได้นอกจากประชาชนจะมีสุขภาพดี ช่วยลดภาระของรัฐบาลในการรักษาโรคแล้ว ยังได้ผลผลิตสูง มีรสชาติดี และดีต่อสุขภาพของผู้บริโภค หากทุกครัวเรือนกว่า 10,000 ราย เข้าร่วม จะช่วยให้ประหยัดเงินในการซื้อผักมารับประทานได้ถึง 60 ล้านบาท/ปี นอกจากนี้ยังสอดคล้องกับการเป็นเจ้าภาพการจัดงานวันดินโลกของไทยในปีนี้อีกด้วย"
องค์การอาหารและเกษตรแห่งสหประชาชาติ (FAO) กําหนดให้วันที่ 5 ธันวาคมของทุกปีเป็น "วันดินโลก" โดยในปีนี้ประเทศไทยได้รับเกียรติให้เป็นเจ้าภาพจัดงานภายใต้หัวข้อ "Be the solution to soil pollution" ซึ่งเน้นความสําคัญของการมีส่วนร่วมป้องกันและแก้ไขปัญหามลพิษทางดิน ซึ่งจะส่งผลกระทบต่อความมั่นคงและปลอดภัยทางอาหาร เพื่อให้ตอบสนองต่อเป้าหมายการพัฒนาที่ยั่งยืน และการขจัดความหิวโหย (Zero hunger) ให้ได้ภายในปี 2573 พร้อมก่อตั้งศูนย์ความเป็นเลิศด้านการวิจัยดินแห่งภูมิภาคเอเชีย (CESRA) นับเป็นโอกาสอันดีที่ทุกฝ่ายจะมาร่วมมือกันผลักดันให้เกิดผลสําเร็จเป็นรูปธรรมด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“ปลัดสมชาย” ห่วงโรงงานไฟไหม้บ่อยปี 2559 เกิดแล้ว 98 ครั้ง เผยสถิติย้อนหลัง 3 ปี  พบ 8 ประเภทโรงงานเสี่ยงไฟไหม้สูง แจ้งเตือนผู้ประกอบการเฝ้าระวังเข้มช่วงหน้าแล้ง
วันจันทร์ที่ 19 ธันวาคม 2559
“ปลัดสมชาย” ห่วงโรงงานไฟไหม้บ่อยปี 2559 เกิดแล้ว 98 ครั้ง เผยสถิติย้อนหลัง 3 ปี  พบ 8 ประเภทโรงงานเสี่ยงไฟไหม้สูง แจ้งเตือนผู้ประกอบการเฝ้าระวังเข้มช่วงหน้าแล้ง
นายสมชาย หาญหิรัญ  ปลัดกระทรวงอุตสาหกรรม   เปิดเผยว่า ช่วงนี้เริ่มเข้าสู่ฤดูหนาวซึ่งสภาพอากาศแห้งและมีลมพัดแรง ทําให้มีความเสี่ยงสูงต่อการเกิดเพลิงไหม้ที่สามารถลุกลามได้อย่างรวดเร็ว และยากต่อการควบคุมเพลิง โดยเฉพาะช่วงปลายปีที่โรงงานส่วนมากจะเร่งผลิตส
“หากดูสถิติการเกิดไฟไหม้โรงงานย้อนหลัง 3 ปี พบว่ามีสูงขึ้น โดยปี 2557 เกิดไฟไหม้โรงงาน 79 ครั้ง ปี 2558 เกิดขึ้น 84 ครั้ง ปี 2559 เกิดขึ้น 98 ครั้ง ผมได้สั่งการให้กรมโรงงานอุตสาหกรรม (กรอ.) อุตสาหกรรมจังหวัดทุกจังหวัด และการนิคมอุตสาหกรรมแห่งประเทศไทย ประชาสัมพันธ์แจ้งเตือนโรงงานให้ระมัดระวังและเข้มงวดด้านความปลอดภัยเป็นพิเศษ โดยเฉพาะโรงงานที่มีความเสี่ยงต่อการเกิดอัคคีภัยสูง เช่น โรงงานแป้ง โรงงานสิ่งทอ ปั่นด้าย ทอผ้า โรงงานตัดเย็บเสื้อผ้า โรงงานเฟอร์นิเจอร์ไม้ โรงงานผลิตกระดาษ โรงงานประกอบกิจการสี ทินเนอร์ โรงงานผลิตภัณฑ์ยาง โรงงานผลิตภัณฑ์พลาสติก เป็นต้น ซึ่งเจ้าหน้าที่พร้อมให้คําปรึกา แนะนํา ในการตรวจโรงงานต้องกํากับดูแลให้ปฏิบัติตามกฎหมายอย่างเคร่งครัดครอบคลุมทั้งด้านสิ่งแวดล้อมและความปลอดภัย และต้องให้คําแนะนําในเชิงเฝ้าระวังป้องกันที่สามารถปฏิบัติตามได้อย่างเป็นรูปธรรม ทั้งนี้ กระทรวงฯได้เผยแพร่ข้อปฏิบัติและข้อมูลด้านความปลอดภัย โดยสามารถดาวน์โหลดข้อมูลดังกล่าวได้ที่เว็บไซต์ กรอ.(www.diw.go.th) ในหัวข้อข่าวประกาศ นายสมชาย กล่าว
สถิติการเกิดไฟไหม้โรงงานปี 2559 (มกราคม –พฤศจิกายน 2559) พบว่า เกิดขึ้นจํานวน 98 ครั้ง แบ่งกลุ่มโรงงานที่เกิดเหตุได้เป็น 8 กลุ่ม คือ 1) กลุ่มโรงงานสิ่งทอ เส้นใยพืช ฟอกย้อมผ้า จํานวน 11 แห่ง 2) กลุ่มโรงงานแปรรูปไม้ จํานวน 6 โรง 3) กลุ่มโรงงานพลาสติก โฟม กระดาษ ยาง จํานวน 17 โรง 4) กลุ่มโรงงานเคมีภัณฑ์ ปิโตรเคมี สารเคมี สารอันตราย จํานวน 9 โรง 5) กลุ่มโรงงานสีและสารไวไฟ จํานวน 5 โรง 6) กลุ่มโรงงานกาก หรือ ขยะอุตสาหกรรม จํานวน 12 โรง 7) กลุ่มโรงงานอาหาร จํานวน 14 โรง และ 8) กลุ่มอื่นๆ ที่ไม่ใช่โรงงาน เช่น โกดังสินค้า จํานวน 24 โรง
ส่วนสาเหตุของการเกิดไฟไหม้โรงงาน อันดับ 1 เกิดจากไฟฟ้าลัดวงจร อันดับ 2 เกิดจากระบบการเผาไหม้และไม่สามารถหาสาเหตุได้ อันดับ 3 กองเชื้อเพลิง และเหตุจากภายนอก อันดับ 4 เกิดจากการเชื่อมและการซ่อมบํารุง และอันดับ 5 เกิดจากไฟฟ้าสถิตย์
ปลัดกระทรวงอุตสาหกรรม กล่าวต่อไปว่า “เมื่อดูข้อมูลย้อนหลัง 3 ปีล่าสุด (ปี 2557-2559) จะพบว่าสาเหตุการเกิดไฟไหม้โรงงานอันดับ 1-3 ยังคงเป็นเช่นเดิม จึงต้องรณรงค์ให้ผู้ประกอบการโรงงานตระหนักถึงความสําคัญของมาตรการป้องกันอัคคีภัยแก่เจ้าหน้าที่ผู้ปฏิบัติงานในสถานประกอบการอย่างต่อเนื่อง กรณีการจ้างผู้รับเหมาจากภายนอกมาซ่อมบํารุงเครื่องจักรและอุปกรณ์ ต้องคํานึงถึงประสบการณ์และความเชี่ยวชาญ โดยเฉพาะการซ่อมแซมหรือการปรับเปลี่ยนอุปกรณ์ที่มีความเสี่ยง อาจจัดให้มีเจ้าหน้าที่ของโรงงาน กํากับดูแลการดําเนินงานของผู้รับเหมาอย่างใกล้ชิด”